[pic] | ЕВРОПЕЙСКА КОМИСИЯ |

Брюксел, 21.4.2010

COM(2010)166 окончателен

2010/0090 (NLE)

Предложение за

РЕШЕНИЕ НА СЪВЕТА

относно позицията, която ще заеме Европейският съюз в рамките на Съвета за асоцииране, учреден с Евро-средиземноморското временно споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП), действаща в полза на Палестинската администрация на Западния бряг на река Йордан и ивицата Газа, от друга страна, по изменението на член 15, параграф 7 от Протокол № 3 към посоченото споразумение относно определението на понятието „продукти с произход“ и методите на административно сътрудничество

ОБЯСНИТЕЛЕН МЕМОРАНДУМ

контекст на предложението

Забраната за възстановяване на мита е предвидена в член 15 от Протокол № 3 към Споразумението между ЕО и ООП. В параграф 7 от посочения член се предвижда преходен период за пълното прилагане на забраната за възстановяване на мита от страна на Западния бряг на река Йордан и ивицата Газа и се предоставя възможност на този партньор да разрешава възстановяването на мита на своите износители или стопански субекти през този период.

Преходният период изтече на 31 декември 2009 г. В член 15, параграф 7 обаче се предвижда възможност за удължаването му „по взаимна договореност“.

ООП отправи писмено искане за удължаване на срока на прилагане на разпоредбата относно възстановяването на мита и за преразглеждане на приложимите ставки за митническите такси.

Според член 39 от Протокол № 3 разпоредбите на посочения протокол се изменят с решение на Съвета за асоцииране.

Текстът на решението ще замени съществуващата разпоредба в член 15, параграф 7.

То съдържа, от една страна, изменение на срока на прилагане на разпоредбата относно възстановяването на мита и, от друга страна, преразгледаните приложими митнически ставки..

За да се осигури яснота, дългосрочна икономическа перспектива и правна сигурност за стопанските субекти, страните по споразумението се договориха да удължат с три години срока на прилагане на член 15, параграф 7, считано от 1 януари 2010 г.

Освен това приложимите в Западния бряг на река Йордан и ивицата Газа ставки следва да се коригират на основата на действащите ставки, прилагани в ЕС.

До официалното приемане на настоящото решение бе договорено, чрез размяна на кореспонденция между Европейската комисия и компетентните власти в Западния бряг на река Йордан и ивицата Газа, съдържанието на този текст да се прилага от 1 януари 2010 г.

Консултация със заинтересованите страни и оценка на въздействието

Проведоха се консултации със заинтересованите страни в рамките на паневросредиземноморската работна група и на Комитета по Митническия кодекс, секция „Произход“.

Не бе необходимо използването на външни експертни мнения.

Не бе необходимо да се прави оценка на въздействието, доколкото предлаганите изменения са чисто технически и не променят по същество действащия протокол за произход.

Правни елементи на предложението

Предвид естеството на измененията в член 15, параграф 7 от Протокол № 3 и с оглед на правната сигурност целият параграф ще бъде заменен.

Изменената разпоредба относно възстановяването на мита следва да се прилага със задна дата, считано от 1 януари 2010 г.

Правното основание за изменението на тази разпоредба е член 207, параграф 4, първа алинея във връзка с член 218, параграф 9 от Договора за функционирането на Европейския съюз.

Предложението попада в обхвата на изключителната компетентност на Съюза. Поради тази причина принципът на субсидиарност не се прилага.

Предлаган инструмент: решение на Съвета.

Отражение върху бюджета

Предложението няма финансово отражение върху бюджета на Съюза.

Допълнителна информация

Не се предвижда клауза за преглед, преразглеждане или за автоматично прекратяване.

2010/0090 (NLE)

Предложение за

РЕШЕНИЕ НА СЪВЕТА

относно позицията, която ще заеме Европейският съюз в рамките на Съвета за асоцииране, учреден с Евро-средиземноморското временно споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП), действаща в полза на Палестинската администрация на Западния бряг на река Йордан и ивицата Газа, от друга страна, по изменението на член 15, параграф 7 от Протокол № 3 към посоченото споразумение относно определението на понятието „продукти с произход“ и методите на административно сътрудничество

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,

като взе предвид предложението на Европейската комисия,

като има предвид, че:

1. Протокол № 3[1] към Евро-средиземноморското споразумение за асоцииране между Европейската общност, от една страна, и ООП, действаща в полза на Палестинската администрация на Западния бряг на река Йордан и ивицата Газа, от друга страна, наричано по-долу „Споразумението“, изменен с Решение № 1/2009 на Съвместния комитет ЕО—ООП от 24 юни 2009 г.[2], се отнася до определението на понятието „продукти с произход“ и методите на административно сътрудничество.

2. В член 15 от Протокол № 3 се съдържа обща забрана на възстановяването или освобождаването от мита на материалите без произход, които се използват за производството на продукти с произход. В параграф 7 от същия член обаче се предвижда възможност за прилагане на възстановяване или освобождаване до 31 декември 2009 г. при определени условия.

3. За да се осигури яснота, дългосрочна икономическа перспектива и правна сигурност за стопанските субекти, страните по споразумението се договориха да удължат с три години срока на прилагане на член 15, параграф 7, считано от 1 януари 2010 г.

4. Освен това приложимите в Западния бряг на река Йордан и ивицата Газа ставки следва да се коригират на основата на действащите ставки, прилагани в ЕС.

5. В съответствие с член 39 от Протокол № 3 решението за изменение на разпоредбите в този протокол следва да се вземе от Съвместния комитет, учреден със споразумението.

6. Следователно Европейският съюз следва да заеме в рамките на Съвместния комитет позицията, определена в приложения проект за решение,

ПРИЕ НАСТОЯЩОТО РЕШЕНИЕ:

Член 1

Позицията, която ще заеме Европейският съюз в рамките на Съвместния комитет, създаден по силата на Евро-средиземноморското междинно споразумение за асоцииране в областта на търговията и сътрудничеството между Европейската общност, от една страна, и Организацията за освобождение на Палестина (ООП), действаща в полза на Палестинската администрация на Западния бряг на река Йордан и ивицата Газа, от друга страна, по отношение на изменението на член 15, параграф 7 от Протокол № 3 относно определението на понятието „продукти с произход“ и методите на административно сътрудничество за целите на удължаването на срока на прилагане на посочената разпоредба относно възстановяването или освобождаването от мита, ще се основава на проекта на решение на Съвместния комитет, приложен към настоящото решение.

Член 2

Решението на Съвместния комитет се публикува в Официален вестник на Европейския съюз .

Съставено в Брюксел на […] година.

За Съвета

Председател

Предложение за

РЕШЕНИЕ № НА СЪВМЕСТНИЯ КОМИТЕТ ЕС—ООП

от […] година

за изменение на член 15, параграф 7 от Протокол № 3 към Евро-средиземноморското междинно споразумение за асоцииране в областта на търговията и сътрудничеството между Европейската общност, от една страна, и ООП, действаща в полза на Палестинската администрация на Западния бряг на река Йордан и ивицата Газа, от друга страна, относно определението на понятието „продукти с произход“ и методите на административно сътрудничество

Съвместният комитет,

като взе предвид Евро-средиземноморското междинно споразумение за асоцииране в областта на търговията и сътрудничеството между Европейската общност, от една страна, и ООП, действаща в полза на Палестинската администрация на Западния бряг на река Йордан и ивицата Газа, от друга страна, и по-специално член 39 от Протокол № 3 към него,

като има предвид, че:

7. Член 15, параграф 7 от Протокол № 3 към Евро-средиземноморското междинно споразумение за асоцииране в областта на търговията и сътрудничеството между Европейската общност, от една страна, и ООП, действаща в полза на Палестинската администрация на Западния бряг на река Йордан и ивицата Газа, от друга страна, наричано по-долу „Споразумението“, позволява, при определени условия, възстановяване на или освобождаване от мита или такси с равностоен ефект до 31 декември 2009 г.

8. За да се осигури яснота, дългосрочна икономическа перспектива и правна сигурност за стопанските субекти, страните по споразумението се договориха да удължат с три години срока на прилагане на член 15, параграф 7, считано от 1 януари 2010 г.

9. Освен това приложимите в Западния бряг на река Йордан и ивицата Газа ставки следва да се коригират на основата на действащите ставки, прилагани в ЕС.

10. Следователно Протокол № 3 към споразумението следва да бъде съответно изменен.

11. Тъй като срокът на прилагане на член 15, параграф 7 изтича на 31 декември 2009 г. настоящото решение следва да се прилага от 1 януари 2010 г.

РЕШИ:

Член 1

Член 15, параграф 7 от Протокол № 3 към Евро-средиземноморското междинно споразумение за асоцииране в областта на търговията и сътрудничеството между Европейската общност, от една страна, и ООП, действаща в полза на Палестинската администрация на Западния бряг на река Йордан и ивицата Газа, от друга страна, относно определението на понятието „продукти с произход“ и методите на административно сътрудничество, се заменя със следното:

„7. Независимо от разпоредбите на параграф 1 и за продукти, различни от продуктите от глави 1—24 от Хармонизираната система, Западният бряг и Ивицата Газа може да прилагат договорености за възстановяване на или освобождаване от мита или такси с равностоен ефект, приложими спрямо материалите без произход, които се използват за производството на продукти с произход, при спазване на следните разпоредби:

а) по отношение на продуктите, включени в глави 25—49 и 64—97 от Хармонизираната система, се прилага митническа ставка от 4 % или по-ниска ставка, каквато се прилага в Западния бряг и Ивицата Газа;

б) по отношение на продуктите, включени в глави 50—63 от Хармонизираната система, се прилага митническа ставка от 8 % или по-ниска ставка , каквато се прилага в Западния бряг и Ивицата Газа.

Разпоредбите от настоящия член се прилагат до 31 декември 2012 г. и могат да се преразглеждат по взаимно съгласие.“

Член 2

Настоящото решение влиза в сила в деня на приемането му.

То се прилага от 1 януари 2010 г.

Съставено в […] на […] година.

За Съвместния комитет

Председател

[1] ОВ L 187, 16. 7.1997 г., стр. 3.

[2] ОВ L 298, 13.11.2009 г., стр. 1.